Document ID: 32006D0394

32006D0394
L 152/32
JURNALUL OFÍCIAL AL UNIUNII EUROPENE
DECIZIA COMISIEI
din 31 mai 2006
de modificare a apendicelui la anexa XIV la Actul de aderare din 2003 în ceea ce privește anumite unități din sectoarele cărnii și peștelui din Slovacia
[notificată cu numărul C(2006) 2073]
(Text cu relevanță pentru SEE)
(2006/394/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei, în special anexa XIV capitolul 5 secțiunea B alineatul (d),
întrucât:
(1)
Slovaciei i-au fost acordate perioade de tranziție pentru anumite unități enumerate în apendicele (1) la anexa XIV la Actul de aderare din 2003.
(2)
Apendicele la anexa XIV la Actul de aderare din 2003 a fost modificat prin deciziile 2004/463/CE (2), 2005/189/CE (3) și 2005/661/CE (4) ale Comisiei.
(3)
În conformitate cu o declarație oficială a autorității slovace competente, o unitate din sectorul cărnii și-a încheiat procesul de modernizare, respectând în prezent pe deplin legislația comunitară. O unitate din sectorul cărnii de pe lista unităților în tranziție și-a încetat parțial activitatea. O unitate din sectorul peștelui a fost închisă. Prin urmare, unitățile în cauză ar trebui eliminate de pe lista unităților în tranziție.
(4)
În consecință, apendicele la anexa XIV la Actul de aderare din 2003 trebuie modificat în mod corespunzător. Din motive de claritate, respectivul apendice trebuie înlocuit.
(5)
Comitetul permanent pentru lanțul alimentar și sănătatea animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Apendicele la anexa XIV la Actul de aderare din 2003 se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 31 mai 2006.

Labels: 17
7
0
6
18
15